[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000005", "text": "Essee: meediavaldkond ei saa areneda isevoolu teed"}, {"text_idx": "#000007", "text": "Rahvusvahelised hinnangud Eesti meediasu\u0308steemi kohta on olnud siiani u\u0308sna so\u0303bralikud: pressivabaduse indeksis oleme endiselt riigina ko\u0303rgel kohal ja meediapluralismi monitooring na\u0308eb meie meediasu\u0308steemis samalaadseid riske kui na\u0308iteks Soome omas. To\u0303stetakse esile, et endiste idabloki riikide seas on meie meediast ko\u0303ige edukamalt kujunenud la\u0308a\u0308nelik liberaalne meedia, mis toetab demokraatiat ja inimo\u0303iguste ja\u0308rgimist."}, {"text_idx": "#000009", "text": "To\u0303epoolest, Eesti meediapoliitikat on viimased paarku\u0308mmend aastat iseloomustanud liberaalne turumajanduslik suhtumine: on la\u0308htutud po\u0303himo\u0303ttest, et meedia kui institutsiooni kvaliteedi tagab suuresti turg. Majandusteadlased aga teavad, mis vo\u0303ib juhtuda va\u0308ikesel turul, mis so\u0303ltub u\u0308leilmsetest suundumustest. Meedia praeguses olukorras on palju riske. Ja\u0308reldame seda meedia olukorra ja arengusuundade uuringust, mille saime valmis Tartu ja Tallinna u\u0308likooli teadlaste koosto\u0308o\u0308s."}, {"text_idx": "#000011", "text": "Mo\u0303elgem na\u0308iteks, kui palju aega ja ta\u0308helepanu la\u0308heb arvutima\u0308ngudele, foorumitele, mo\u0303nusatele kassipiltidele. Selles, et inimesed meedia abil meelt lahutavad ja suhtlevad, pole iseenesest midagi halba. Ku\u0308ll aga tekib u\u0308hiskonna jaoks probleem siis, kui liiga suur hulk inimesi liiga suure osa oma ta\u0308helepanust u\u0308hiskonnas toimuvalt a\u0308ra po\u0308o\u0308rab."}, {"text_idx": "#000012", "text": "Na\u0308iteks eesti keele ja kultuuri seisukohalt on ta\u0308htis, et meie kultuuriga seotud sisu hulk vo\u0303rreldes u\u0308le maailma toodetud (audiovisuaalse) sisuga ei va\u0308heneks. Globaalselt toodetavat meediasisu Eestis levitada on odavam, kui kvaliteetset materjali ise luua."}, {"text_idx": "#000013", "text": "Teine na\u0308ide: nn toimetusmeetrika \u2013 veebistatistika artiklite lugemise, klo\u0303psamise vo\u0303i edasijagamise kohta \u2013 vo\u0303imaldab ta\u0308napa\u0308eval u\u0308sna ta\u0308pselt ja\u0308lgida, missugused artiklid vo\u0303i saated ko\u0308idavad tarbija ta\u0308helepanu. Kui toimetaja na\u0308eb, et u\u0308ks lugu pa\u0308lvib palju ta\u0308helepanu, siis pu\u0308u\u0308ab ta samal teemal tekste juurde luua ning sarnast materjali edaspidigi leida ja edastada."}, {"text_idx": "#000014", "text": "Samamoodi ka\u0308ituvad konkureerivad meediaorganisatsioonid, misto\u0303ttu teave muutub u\u0308heku\u0308lgsemaks. Teisiso\u0303nu: kui sisuloomet mo\u0303jutab liiga palju suure hulga tarbijate maitse-eelistus, tekib oht, et hakkame aegamo\u0308o\u0308da muutuma eesliteks nagu Pinocchio muinasjutus."}, {"text_idx": "#000015", "text": "Klassikaline uudisajakirjandus, mille keskne u\u0308lesanne on kriitiliselt ja\u0308lgida u\u0308hiskonnas toimuvat, pole kaotanud u\u0308ksnes oma uudistevahendaja monopoli, vaid on ja\u0308a\u0308nud ka majanduslikus mo\u0303ttes vaeseks."}, {"text_idx": "#000016", "text": "Varem tulu toonud reklaam la\u0308heb pigem globaalsetele suurfirmadele. Praegu me ei teagi ta\u0308pselt, kui suur hulk reklaamiraha la\u0308heb Google'i, Facebooki, Amazoni jm keskkondadele Eestist va\u0308lja. Arvatakse, et veel aasta tagasi vo\u0303is see olla u\u0308le 10 miljoni euro. Need summad kasvavad u\u0308ha kiirenevas tempos."}, {"text_idx": "#000017", "text": "Samal ajal on avalikku huvi teenivat ajakirjandust ja so\u0303ltumatut teabeanalu\u0308u\u0308si valdavaid ajakirjanikke tarvis rohkem kui kunagi varem. Infouputuses on inimestel vaja usaldusva\u0308a\u0308rset teavet. Praegu ei ole veel u\u0308helgi teisel institutsioonil vo\u0303i organisatsioonil peale ajakirjanduse pa\u0308devust ja ressurssi pu\u0308sivalt tegeleda olulise info otsimise, faktikontrolli ning leitud teabe \"to\u0303lkimisega\" inimeste jaoks lihtsasti arusaadavasse keelde. Blogijad ja kodanikuajakirjandus ei ole uuriva ajakirjanduse rolli u\u0308le vo\u0303tnud."}, {"text_idx": "#000018", "text": "Uuriv ajakirjandus pole ta\u0308htis mitte niivo\u0303rd auditooriumile kui turuosalisele (uuriva ajakirjanduse lood ei pa\u0308lvi muust sisust tingimata palju rohkem ta\u0308helepanu ega too tunduvalt enam tulu), kuivo\u0303rd auditooriumile kui kodanikele, sest see avab vo\u0303imu teostamise tagamaid ning vo\u0303imaldab teha teadlikke valikuid. Samuti mo\u0303jub selle rolli esilolek vo\u0303imul olijatele distsiplineerivalt."}, {"text_idx": "#000020", "text": "Situatsioonis, kus arvukad (sh globaalsed) sisuloojad inimeste ta\u0308helepanu eest aina rohkem vo\u0303itlevad, on turumehhanismidele lootma ja\u0308a\u0308mine Eesti jaoks sama, mis viljade kasvatamine ilma va\u0308etamiseta: kodumaine kiratseb ja so\u0308o\u0308me ikka vo\u0303o\u0303ramaist."}, {"text_idx": "#000021", "text": "Seega peame ku\u0308sima: kas ja kuidas saab riik oma kodanike teabekeskkonda turu ja vo\u0303imuvo\u0303itluse eest veidigi kaitsta?"}, {"text_idx": "#000023", "text": "Ko\u0303ige vajalikum oleks koos teiste Euroopa riikidega otsida vo\u0303imalusi piirata reklaamiraha va\u0308ljavoolu \u2013 Eesti elanike ta\u0308helepanu pealt ei peaks teenima eelko\u0303ige globaalsed suurettevo\u0303tted."}, {"text_idx": "#000024", "text": "See aitaks ka va\u0308ltida suundumust, et ajakirjanike to\u0308o\u0308sektor muutub odavaks, va\u0308hese kvalifikatsiooniga to\u0308o\u0308turunis\u030ciks, edasihu\u0308ppe platvormiks, kus to\u0308o\u0308tatakse vaid lu\u0308hikest aega (see on u\u0308leilmne tendents, mida peaks va\u0308ltima). Eesti ajakirjanduse tugev ku\u0308lg on seni olnud just ajakirjanike professionaalne to\u0308o\u0308kultuur, nagu on ma\u0308rgitud ka na\u0308iteks rahvusvahelises uuringus Worlds of Journalism."}, {"text_idx": "#000025", "text": "Seadused ja rahastusmeetmed peaksid toetama meediaorganisatsioonide koosto\u0308o\u0308d ajakirjanike kvalifikatsioonino\u0303uete, eetika, palkade, uuriva ajakirjanduse jm u\u0308hiskonnale olulise arendamisel. Koosto\u0308o\u0308 vedaja uue rolli vo\u0303iks enda kanda vo\u0303tta uuenev rahvusringha\u0308a\u0308ling, kellest vo\u0303iks saada kultuurikoosto\u0308o\u0308 ja andmeto\u0308o\u0308tluskvaliteedi katalu\u0308saator."}, {"text_idx": "#000026", "text": "Praegune ajakirjanduse a\u0308rimudel u\u0308ldiselt ei toeta kohaliku ajakirjanduse arengut (mo\u0303nes piirkonnas ku\u0308ll, teises u\u0308ldse mitte). Kuivo\u0303rd kohalikud omavalitsused on suuresti u\u0308le vo\u0303tmas kohaliku teabe loomise ja levitamise rolli, on ta\u0308htis kokku leppida kommunikatsioonieetikas, mis aitaks luua la\u0308bipaistvat teabekultuuri kohalikus ja regionaalses kontekstis. Hea arutelukultuuri loomine ja hoidmine na\u0308ib olevat ko\u0303ige lootusrikkam just kohalikul ja regionaalsel tasandil."}, {"text_idx": "#000027", "text": "Oluline on ka, et u\u0308hiskonnas oleks teave selle kohta, mis meediasektoris ja inimeste infoka\u0308itumises toimub. Kuna muutused on kiired, on vaja luua piisav ja mo\u0303istlik monitooringusu\u0308steem, et infopoliitilised otsused saaksid olla teadmispo\u0303hised."}, {"text_idx": "#000028", "text": "Tervikuna muutub aga u\u0308ha ta\u0308htsamaks meedia- ja infopa\u0308devus. Meediasektori muutuste \"to\u0303lkimine\" meedia- ja infoo\u0303petusse ei toimi lihtsalt entusiasmi najal, vaja on riiklikku ning va\u0308ga ha\u0308sti la\u0308bi mo\u0303eldud strateegiat."}, {"text_idx": "#000030", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000031", "text": "Eesti sisuloojatel napib oskusi reklaamiseaduse mo\u0303testamiseks"}, {"text_idx": "#000032", "text": "Euroopa No\u0303ukogus mo\u0303eldakse ajakirjanduse toetamisele"}, {"text_idx": "#000033", "text": "Karol Kallas: olukorrast ajakirjanduses ehk miks ko\u0303ik ka\u0308ib alla"}, {"text_idx": "#000035", "text": "Doktorito\u0308o\u0308 selgitas, miks on veebiajakirjanduses nii palju vigu"}, {"text_idx": "#000036", "text": "Minutiloeng: mis muudab palgapa\u0308eva oluliseks?"}, {"text_idx": "#000037", "text": "Laste kriitikameelt pa\u0308rsib usk meediaplatvormide aususesse"}, {"text_idx": "#000039", "text": "Eesti otsib so\u0303ja to\u0303ttu va\u0308henenud va\u0308listudengivoogu uutest riikidest"}, {"text_idx": "#000040", "text": "Eesti toidujulgeolek vajab senisest suuremat ta\u0308helepanu"}, {"text_idx": "#000041", "text": "Eesti inimesed saavad lapsi u\u0308ha enam peale \"parim enne\" mo\u0308o\u0308dumist"}, {"text_idx": "#000042", "text": "Hennoste: u\u0308kski meediaorganisatsioon pole ju ilma va\u0308a\u0308rtuste ega ideaalideta"}, {"text_idx": "#000043", "text": "\"Vaata, et kuuli ei saa\": Eesti ajakirjanikud kogevad eri liiki a\u0308hvardusi"}, {"text_idx": "#000048", "text": "Tallinna valgusreostus on koroona ja\u0308rel hu\u0308ppeliselt kasvanud"}, {"text_idx": "#000049", "text": "Hans Va\u0308re: maakonnalehed ei ole omavalitsuste su\u0308lekoerad"}, {"text_idx": "#000050", "text": "Soomlaste ChatGPT analoog hakkab mo\u0303tlema ka eesti keeles"}, {"text_idx": "#000052", "text": "September to\u0303i Eestile uue linnuliigi \u2013 pikkjalg-ru\u0308di"}, {"text_idx": "#000053", "text": "Doktorito\u0308o\u0308 na\u0308itab, kuidas elukeskkond vo\u0303ib rahvuslikku kuuluvust muuta"}, {"text_idx": "#000054", "text": "Kui hea on Eestis elada ehk mida ra\u0308a\u0308givad Exceli tabelid?"}, {"text_idx": "#000055", "text": "Professori soovitused vanematele sotsiaalmeedias lastepiltide postitamiseks"}, {"text_idx": "#000056", "text": "Mis on majanduslik va\u0308givald ja miks seda Eestis ei karistata?"}, {"text_idx": "#000058", "text": "Teadlane: maailm ei ole aja jooksul muutunud va\u0308givaldseks ja ebaturvaliseks"}, {"text_idx": "#000059", "text": "Hu\u0308vasti, suveaeg! Miks seda nu\u0308u\u0308d tarvis oligi?"}, {"text_idx": "#000061", "text": "Uuring: Eesti naistippjuhid panevad karja\u0308a\u0308riedu pigem hea o\u0303nne kui enda to\u0308o\u0308panuse arvele"}, {"text_idx": "#000062", "text": "Hirmust ja eelarvamustest immigratsiooniuurija pilgu la\u0308bi"}, {"text_idx": "#000063", "text": "Arutelu orientalistidega: kas enesetaputerroristil on tagasiteed?"}, {"text_idx": "#000065", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000066", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]